ኢትዮጵያ በመንግስት ስርዓት ስትኖር የሃያ ስድስት አመታት እድሜ ያስቆጠረች አይደለችም።ከሶስት ሺህ አመታት በላይ በመንግስት ስርዓት ታቅፋ በየዘመኑ የሚገጥሟትን ፈተናዎች እያለፈች የሄደችበት ምስጢር ከባዕድ ምድር የተፈበረከ ርዕዮት ዓለም በመጠቀም አይደለም።ይልቁንም በሕዝቧ ባህል፣ስነ ልቦና፣መልካም ግንኙነት እና እምነት ሁሉ ጋር በተናበበ መልክ መሪዎቿ ከእያንዳንዱ ግለሰብ እስከ ሹማምንቶቿ ድረስ ያሉትን ችግሮች የሚፈቱባቸው ሃገራዊ የሆኑ ዘዴዎችን በመጠቀማቸው ነበር። የሸገር ራድዮ በያዝነው ታህሳስ/2010 ዓም ስንክሳር በተሰኘ ሳምንታዊ መርሃ ግብሩ 'ሽምግልና እና እርቅ በኢትዮጵያ'' በሚል ርዕስ ተከታታይ መርሃ ግብሮችን አስደምጧል።ኢትዮጵያ እንዴት እንደኖረች እና እንዴት መኖር እንዳለባት ይህ መርሃ ግብር ያመላክታል። ዝግጅቶቹን እስከመጨረሻ ቢያዳምጡ ይጠቀማሉ።
